ΑΘΗΝΑ 18/1/2019

ΑΡ. ΠΡΩΤ.: 1167

**ΔΕΛΤΙΟ ΤΥΠΟΥ**

**Νοσοκομείο Σωτηρία**

**Άρον – άρον ανοίγουν δύο κλινικές χωρίς προσωπικό για να κρύψουν τα ράντζα**

**Χωρίς ιατρική και νοσηλευτική φροντίδα οι Ασθενείς στα εν λόγω τμήματα**

Σας κοινοποιούμε καταγγελία του Συλλόγου Εργαζομένων του Νοσοκομείου Σωτηρία που σηκώνει μεγάλο βάρος Ασθενών με λοίμωξη ως Ειδικό Πνευμονολογικό Νοσοκομείο.

Για να κρύψουν τα ράντζα και τα προβλήματα που υπάρχουν στη Δημόσια Υγεία κάνουν κάτι χειρότερο. Ανοίγουν δύο διατομεακές κλινικές, που είχαν έκλεισαν, χωρίς προσωπικό, εξοπλισμό και θέρμανση.

Ο κίνδυνος για τους νοσηλευόμενους ασθενείς είναι πολύ μεγάλος καθότι δεν θα υπάρχει ιατρική και νοσηλευτική φροντίδα. Ακόμα χειρότερα από τα ράντζα. Φυσικά και πρέπει να ανοίξουν τα δύο τμήματα με επαρκή όμως κάλυψη σε ιατρικό, νοσηλευτικό προσωπικό και ασφαλή εξοπλισμό.

Το Νοσοκομείο Σωτηρία σηκώνει μεγάλο βάρος επειδή οι πνευμονολογικές παθήσεις είναι σε έξαρση. Αντί να δώσουν λύσεις με ασφάλεια για τους ασθενείς παίζουν με την τύχη τους.

Πανικόβλητοι θέλουν να κρύψουν τα ράντζα όπου να ‘ναι!!!

Η επικοινωνία πάνω από την Υγεία των Ασθενών!!!

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ